Työ- ja elinkeinoministeriö

kirjaamo@tem.fi

Asia: TEM/503/03.01.01/2018 ja TEM020:00/2018

**Luonnos hallituksen esitykseksi eduskunnalle julkisten työvoima- ja yrityspalveluiden väliaikaista järjestämistä koskevaksi lainsäädännöksi**

Käsitteillä oleva lakiesitysluonnos on tarkoitettu helpottamaan kasvupalvelukokonaisuuden tuomia muutoksia työvoimapolitiikkaan. Merkittävimmät muutokset koskevat työvoimapolitiikan tehtävien siirtymistä maakuntien hoidettavaksi, ulkopuolisten palveluntuottajien laajempaan käyttöön ja viranomaistehtävien uutta määrittelyä. Nyt lausunnolla olevan lakimuutoksen myötä kaksi jälkimmäistä muutosta toteutettaisiin etuajassa pääosin jo syksyllä 2018.

Tähän ennakoivaan menettelyyn liittyy sekä etuja että haittoja. Keskeinen etu on se, että osaa tulevista muutoksista voitaisiin harjoitella, jolloin se pehmentää ison hallintoremontin edellyttämää muutosta.

Suurimmat kielteiset seikat väliaikaisen lainsäädännön säätämisessä ovat jatkuvan muutoksen yläpitäminen työvoimahallinnon palveluissa. Jatkuva muutostila syö henkilöstön motivaatiota ja heikentää palvelujen laatua. Iso kokonaisuudistus, jota on huolella ja rauhassa valmisteltu, on asiakkaiden ja henkilöstön kannalta parempi keino uudistaa toimintaa.

Kaiken kaikkiaan väliaikaista ja ennakoivaa lakimuutosta puoltavat seikat painavat vähemmän vaakakupissa kuin sitä vastustavat näkökohdat. Siksi lakiesitys on syytä haudata.

STTK ei kannata hallituksen esitystä.

 Toimihenkilökeskusjärjestö STTK ry

 Antti Palola Taina Vallander

 puheenjohtaja johtaja, vt.

Lisätietoja Ralf Sund, pääekonomisti

ralf.sund@sttk.fi